တစ်ခါဆက်ဆံ ဆယ်ခါလန်

တစ်ခါဆက်ဆံ ဆယ်ခါလန် သည် မြန်မာဆိုရိုးစကား ဖြစ်သည်။ အဓိပ္ပာယ် တစ်ခါဆက်ဆံ ဆယ်ခါလန် ဆိုသည်မှာ တစ်စုံတစ်ဦးနှင့် တစ်ကြိမ်သာ ဆက်ဆံဖူးသော်လည်း ထိုသူ၏ မကောင်းသော အပြုအမူ သို့မဟုတ် အတွေ့အကြုံကြောင့် နောက်တစ်ကြိမ် ထပ်မံဆက်ဆံလိုစိတ် လုံးဝမရှိတော့သည့် အခြေအနေကို ဖော်ပြသည်။ ဤဆိုရိုးစကားသည် မကောင်းသော အတွေ့အကြုံ သို့မဟုတ် အပြုအမူသည် လူတို့၏ ဆက်ဆံရေးအပေါ် မည်မျှအထိ သက်ရောက်မှုရှိကြောင်းကို ပြသသည်။ တစ်ကြိမ်ကြုံတွေ့ခဲ့ရသော မကောင်းသော အတွေ့အကြုံတစ်ခုသည် နောင်တွင် ထိုသူနှင့် ထပ်မံဆက်ဆံရန် စိတ်အားလျော့နည်းစေသည်။ လန် ဆိုသည်မှာ စိတ်ပျက်ခြင်း၊ ငြီးငွေ့ခြင်း၊ ရှောင်ဖယ်လိုခြင်းကို ဆိုလိုသည်။ ကိုးကားချက်များ ထိုသို့ ကတိမတည်သဖြင့်ကား တစ်ခါဆက်ဆံ ဆယ်ခါလန်ဆိုသော စကားကဲ့သို့ နောင် မိမိအလိုရှိသောအခါ ငွေကြေးချေးငှားမည့်သူမရှိ။ [၁၂၉၅] ကဝိတံခွန်၊ ၂၊ ၁၅။ ၂၂၅။ ကျေးဇူးမသိတတ်သူဟာ တစ်ခါဆက်ဆံ ဆယ်ခါလန် ဆိုတဲ့ လူစားမျိုး…၊ [၁၃၄၅] လူမင်။ ၂၈၈။ ကိုးကား Category:မြန်မာဆိုရိုးစကားများ